***Образец № 18***

 ***Проект!!!***

**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

 Днес, ……………………2018 г., в гр. Пловдив, във връзка с проведено възлагане на обществена поръчка по реда на Глава 26-та от ЗОП, във връзка с чл. 20, ал.3, т.1 от ЗОП , възлагане чрез събиране на оферти с обява**,** утвърден от Възложителя Протокол за работата на Комисия по разглеждане, оценка и класиране от ......................, между:

 **1.** **ПУ "ПАИСИЙ ХИЛЕНДАРСКИ"** - Пловдив, ул. "Цар Асен" № 24,  **БУЛСТАТ 000455457,** представляван от РЕКТОР проф. д-р ЗАПРЯН АНГЕЛОВ КОЗЛУДЖОВ и гл. счетоводител Пенка Младенова, наричан по-долу ВЪЗЛОЖИТЕЛ от една страна и

**2..........................................**, със седалище и адрес на управление:............................., област, община ................гр..............................ул................................., ЕИК................., представлявано от ...............................................от друга, като ИЗПЪЛНИТЕЛ, се сключи настоящият договор, съгласно който страните се споразумяха за следното:

**І.ПРЕДМЕТ НА ДОГОВОРА**

**Чл.1.ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни: **„Благоустрояване на заобикалящо пространство около съществуващи сгради-студентски общежития на ПУ „Паисий Хилендарски““ в поземлен имот с пълен идентификатор № 56784.502.614 по кадастралната карта и кадастралните регистри на гр. Пловдив** в съответствие с документацията за участие в процедурата, възлагателните писма, Ценовото предложение и Техническото предложение за изпълнение на поръчката от офертата на изпълнителя, които са неразделна част от настоящия договор.

**Чл. 2.** Място на изпълнение на договора: гр. Пловдив, бул. „България“ № 238-Б , в поземлен имот с пълен идентификатор № 56784.502.614 по кадастралната карта и кадастралните регистри на гр. Пловдив

**IІ. СРОК ЗА ИЗПЪЛНЕНИЕ**

**Чл.3.(1)** Срокът изпълнение на СМР е ............................................... календарни дни, съгласно техническото предложение на Изпълнителя. Този срок тече от датата на влизане в сила на надлежно подписания Договор за възлагане на обществена поръчка и изтича на датата на датата на подписване от Възложителя и Изпълнителя на двустранен протокол за приемане на извършената работа - Акт обр. 19

**ІII. ЦЕНИ И НАЧИН НА ПЛАЩАНЕ**

**Чл.4.(1)** Цената за изпълнение на всички дейности по договора възлиза на ......................................................лв. без ДДС, респ. ...............................................лв. с ДДС, съгласно ценовото предложение на Изпълнителя, неразделна част от договора.

 **(2)** Посочените от Изпълнителя единични цени в КСС не подлежат на изменение през целия период на действие на договора, освен в предвидените в ЗОП случаи.

 **(3)**При възникване на необходимост от изпълнението на СМР, за които няма единични цени в КСС, Изпълнителят изготвя и представя на Възложителя за одобрение от Възложителя анализи, като всяка единична цена се определя на база следните елементи на ценообразуване, включени в ценовото предложение на Изпълнителя, а именно:

- часова ставка …………….лв./час;

- допълнителни разходи върху труд ………………%;

- допълнителни разходи върху механизация ………………%;

- доставно - складови разходи ………………%;

- печалба ………………%.

**Чл.5. (1)** Плащанията ще се извършват по банков път, с платежно нареждане, в български лева по следната сметка на **ИЗПЪЛНИТЕЛЯ:**

IBAN: ......................; BIC код на банката: ...............

Банка: „.........................” .......; клон – .......................

**(2)** Начин на плащане:

**- АВАНСОВО ПЛАЩАНЕ** в размер на 50 % /петдесет процента/ от общата стойност на договора не по–късно от 30 дни след влизане в сила на подписания Договор за възлагане на поръчката.

**- ОКОНЧАТЕЛНО ПЛАЩАНЕ** в размер на 50 % /петдесет процента/ от общата стойност на договора се извършва не по–късно от датата на подписване от Възложителя и Изпълнителя на двустранен протокол за приемане на извършената работа и реално извършените строително-монтажни работи - Акт обр. 19.

 **(3)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**(4)** Разплащанията по ал.3 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.6.**ВЪЗЛОЖИТЕЛЯТ има право:

1. Да получи професионално и качествено изпълнение на дейностите, договорени с настоящия договор, в срока и при условията, заложени в него;

2. Да изисква информация за хода на изпълнението на предмета на договора;

3. Да осъществява контрол по изпълнението на този договор без да възпрепятства работата на изпълнителя и без да нарушава оперативната му самостоятелност;

4. Да прави възражения по изпълнението на работата в случай на неточно изпълнение;

5. Да откаже да приеме работата и да заплати част или цялото възнагражение в случай, че ИЗПЪЛНИТЕЛЯТ се е отклонил от поръчката или работата му е с недостатъци;

6. При установяване на явни или скрити недостатъци на извършеното СМР, ВЪЗЛОЖИТЕЛЯТ има право да иска отстраняването на същите, а в случай че ВЪЗЛОЖИТЕЛЯТ констатира съществени отклонения от качеството на извършеното СМР, да откаже да приеме изпълнението.

1. Да дава указания, които са задължителни за изпълнителя, освен ако са в нарушение на строителните правила и нормативи, на нормативни актове или водят до съществено отклонение от поръчката;
2. Да изисква от ИЗПЪЛНИТЕЛЯ сертификати за произхода на материалите, влагани в строителството;

9. Да изисква за сметка на Изпълнителя да извърши изпитвания в лицензирани лаборатории за съответствие на качеството на влаганите материали по време и след приключване на строителството, ако е приложимо;

10. Своевременно и писмено да уведомява ИЗПЪЛНИТЕЛЯ за появилите се в гаранционния срок недостатъци на извършеното в изпълнение на настоящия договор;

11. ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обектите, в резултат на които възникват:

 - Смърт или злополука, на което и да било физическо лице;

 - Загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството.

 13. Да приеме изпълнението в случай, че то съответства на уговорените условия;

14. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, в случай, че ще ползва такива.

**Чл.7.** Задължения на **ВЪЗЛОЖИТЕЛЯ:**

1. Да заплати уговореното възнаграждение по начина и съгласно условията на настоящия договор;

2. Да оказва необходимото съдействие на ИЗПЪЛНИТЕЛЯ за изпълнение на възложената му работа и осигури всички съгласувания и разрешения, съгласно нормативната уредба;

3. Да осигури достъп до обектите, където ще се извършват уговорените дейности, както и да създадат на ИЗПЪЛНИТЕЛЯ необходимите условия за изпълнение на договора;

4. Инвеститорският контрол на обекта ще се осъществява от Възложителя;

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.8. (1) ИЗПЪЛНИТЕЛЯТ** се задължава:

1. Да спазва законовите изисквания, свързани със строителството, включително опазване на околната среда и безопасността на строителните работи;

2. Да изпълни договорените проектни и строително-монтажни работи качествено и в договорения срок при спазване на действащата нормативна уредба, в това число изискванията по охрана на труда, санитарните и противопожарни норми;

3. Да съставя в 3 екземпляра на хартиен носител всички актове и протоколи по време на строителството, съгласно Наредба №3/2003 г. на МРРБ; Да подготви в два екземпляра техническо досие за Агенцията по кадастъра съгласно чл.54а ЗКИР;

4. Да информира ВЪЗЛОЖИТЕЛЯ за всички пречки, възникващи в хода на изпълнение на договора и за предприетите мерки за тяхното решаване, като може да иска от ВЪЗЛОЖИТЕЛЯ указания за отстраняването им;

5. Да отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка;

6. Да отстранява за своя сметка проявени в гаранционния срок дефекти;

7. ИЗПЪЛНИТЕЛЯТ е длъжен своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;

8.ИЗПЪЛНИТЕЛЯТ се задължава да представя на ВЪЗЛОЖИТЕЛЯ съответните документи за произхода и за качеството на вложените материали;

9.ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ за готовността да се състави протоколи за приемане на извършените СМР и да предаде на извършващия инвеститорски контрол на обекта всички документи, съставени по време на строителството;

10.ИЗПЪЛНИТЕЛЯТ носи пълна отговорност за безопасността на всички видове работи и дейности на обекта, за безопасността на работниците и за спазване на правилата за безопасност и охрана на труда;

11. Да осигури заповедна книга на строежа и да я предоставя на контролните органи, проектанта, Възложителя и техническия ръководител за вписване на разпорежданията им, които са задължителни за Изпълнителя и се изпълняват в предписаните срокове;

12. Да предаде обекта с двустранен протокол за приемане на извършената работа - Акт обр. 19;

13. Да изпълнява задълженията, посочени в Наредба № 2 от 22 март 2004 г. за минималните изисквания за здравословни и безопасни условия на труд при извършване на СМР;

14. Да изпълни всички дейности по предмета на настоящият договор качествено и срочно, при спазване на условията, посочени в договора;

15. Да осигурява достъп до строежа на съответните контролни органи и на представителите на ВЪЗЛОЖИТЕЛЯ и на техническия ръководител;

16. Да изготвя протоколи за предаване на етап или на цялостно изпълнения обект и да ги представя на ВЪЗЛОЖИТЕЛЯ за проверка и приемане;

17. Да влага качествени материали, оборудване и строителни изделия, съобразно предвижданията на работния проект. Същите трябва да отговарят на техническите изисквания и на количествата, определени в работния проект, както и на изискванията по приложимите стандарти. Изпълнителят носи отговорност, ако вложените материали не са с нужното качество;

18. Да ограничи действията на своя персонал и механизация в границите на строителната площадка, като не допуска навлизането им в съседни терени;

19. Да отстранява своевременно и за своя сметка всички недостатъци в изпълнението констатирани от ВЪЗЛОЖИТЕЛЯ, авторския надзор или техническият ръководител в хода на строителството и в гаранционния срок;

20. Да притежава и поддържа валидна за целия срок на договора застраховка за професионална отговорност по чл. 171 за проектиране и строителство и следващите от ЗУТ, покриваща минималната застрахователна сума за вида строеж-предмет на поръчката или еквивалентна за чуждестранните участници;

21. Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените случаи;

22. При заявени подизпълнители в офертата да отговаря за извършената от тях работа като за своя;

23. Заявеният от Изпълнителя ръководно-експертен екип следва да е пряко ангажиран с изпълнението на обекта;

24. Да изпълнява мерките и препоръките, съдържащи се в докладите от проверки на място;

25. При изпълнение на строително-монтажните работи да спазва изискванията на Закон за устройството на територията и всички законови и подзаконови нормативни актове свързани с предмета на настоящата поръчка;

26. По време на изпълнение на СМР проектантите по съответните части да извършват авторски надзор на обекта, съгласно чл. 162, ал. 2 от ЗУТ;

27. Да поема за своя сметка разходите, свързани с осигуряването на необходимите разрешителни документи, изискващи се от националното законодателство, включително и свързаните с тях такси, дължими на съответните компетентни органи, както и разходите за обезопасяване на обекта по време на работа;

28. Да осигури технически ръководител, които да изпълнява изисисванията на чл.168 от ЗУТ за строежи V-та категория;

 **(2)** ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията на ВЪЗЛОЖИТЕЛЯ или задължения, съгласно нормативните актове.

 **Чл.9.(1)** За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.

 **(2)** Всички санкции, наложени от общински или държавни органи във връзка с осъществяваните СМР по този договор, са за сметка на ИЗПЪЛНИТЕЛЯ.

 **(3)** Да уведоми с писмено известие ВЪЗЛОЖИТЕЛЯ за спиране на изпълнението на този договор, поради непреодолима сила;

 **(4)** ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт.

 **Чл. 10. ИЗПЪЛНИТЕЛЯТ** има право:

1. Да иска от ВЪЗЛОЖИТЕЛЯ необходимото съдействие за изпълнение на работата и допълнителна информация при необходимост и съдействие в случаите, когато възникнали проблеми могат да се решат само с негово участие;

2. Да иска от ВЪЗЛОЖИТЕЛЯ приемане на работата, в случай че е изпълнена точно и съобразно уговореното, при условията и сроковете на този договор.

3. Да получи, при точно изпълнение на задълженията си, уговореното възнаграждение при условията и в сроковете посочени в настоящия договор.

**VІІ. ВЪЗЛАГАНЕ. ИЗПЪЛНЕНИЕ. ПРИЕМАНЕ НА ИЗПЪЛНЕНИЕТО.**

 **Чл.11. (1)**Проектната разработка за обекта следва да се изпълни в обем и съдържание, съгласно техническата спецификация, неразделна част от договора.

 Изпълнителят предлага на възложителя - за запознаване, съгласуване и одобрение, своето идейно решение за визията на сградата. Идейното решение съдържа схема – хоризонтален разрез, от която е видно разпределението/площта на изискуемите помещенията и тяхната взаимна компановка. Идейното решение съдържа и визията на фасадите на сградата. След съгласуване и одобрение, от страна на възложителя, на идейното решение, изпълнителят разработва фаза „работна“.

 Периодът, необходим на възложителя за запознаване и съгласуване - до окончателно одобрение на идейното решение, не се включва в срока за изпълнение на поръчката.

 Работните проекти за всеки обект във всички части, ведно с количествено-стойностната сметка се предават от изпълнителя на възложителя с приемо-предавателен протокол.

 **(2)**Ако в процедурата по одобрение на проектите бъдат констатирани недостатъци и/или пропуски в проектирането, Изпълнителят е длъжен да ги отстрани за своя сметка в указан от Възложителя срок.

**Чл.12. (1)** Преди започване на СМР, ИЗПЪЛНИТЕЛЯТ трябва да вземе всички необходими мерки за опазване на околната среда в и извън територията на строителната площадка, както и за недопускане на щети и отрицателно въздействие върху хора и имущество, вследствие на замърсяване, шум и други вредни последици от работите по предмета на договора.

**(2)**Тези мерки трябва да се прилагат през целия период на работа, до окончателното приключване и предаване на обекта от ИЗПЪЛНИТЕЛЯ на ВЪЗЛОЖИТЕЛЯ.

 **Чл.13.**Строително ремонтните работи следва да бъдат извършени въз основа на одобрените инвестиционни проекти, ведно с количествените сметки към тях и издаденото разрешение за строеж.

**Чл.14. (1)**При изпълнението ИЗПЪЛНИТЕЛЯТ е длъжен да влага само висококачествени материали, оборудване и строителни продукти, определени в работния проект. Същите трябва да отговарят на техническите изисквания и на количествата, определени в работния проект, както и на изискванията по приложимите стандарти. Доставяните материали трябва да са придружени със съответните сертификати за качество и произход, посочени в офертата му, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя.

**(2)** ВЪЗЛОЖИТЕЛЯТ може да прави проверка на доставените материали , които ще се влагат в строежа, с оглед установяване дали съответстват на изискванията за качество, на одобрения проект, техническите спецификации и документация.

**Чл.15.**Ако при извършване на СМР възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

 **Чл.16.** Извършените СМР се приемат междинно с актове за установяване на действително извършени СМР / обр.19. ВЪЗЛОЖИТЕЛЯТ извършва обстойна документална проверка и проверка на място за удостоверяване извършването на заявените за плащане СМР, базирана на техническата спецификация, проекта, КСС към проекта и условията на този договор. Всеки протокол се придружава от необходимите сертификати за качество на вложените материали, протоколи съставени по реда на Наредба № 3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти. В протоколите се вписват възраженията на ивнеститорския контрол и на техническият ръководител за налични недостатъци и сроковете за тяхното отстраняване. Приемане на изпълнението на СМР, за които изпълнителят е сключил договор за подизпълнение, се извършва в присъствието на ИЗПЪЛНИТЕЛЯ и подизпълнителя.

**Чл.17.(1)** Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора.

**(2)** Разходите във връзка с изготвянето на екзекутивна документация, когато се налага изготвянето на такава, са за сметка на ИЗПЪЛНИТЕЛЯ.

**Чл.18.** Изпълнителят има право да започне процедура по предаване на обекта едва след като са налице всички разрешителни от съответните власти за това. Резултатите от извършените проби, проверки, огледи, както и постигнатите параметри и технически данни се оформят с протоколи, които се подписват от страните по договора, съответните инстанции и техническият ръководител.

**Чл.19.** При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да иска от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката, ведно с неустойка в размер на 10 % от стойността им или съответно намаление на възнаграждението, съгласно условията, описани в раздел ІХ.

**VIІI. НОСЕНЕ НА РИСКА**

**Чл.20.(1)**Рискът от случайно погиване или повреждане на извършените СМР, материали, техника и др. се носи от ИЗПЪЛНИТЕЛЯ.

**IХ. ГАРАНЦИОННИ УСЛОВИЯ**

**Чл.21. (1)** ИЗПЪЛНИТЕЛЯТ се задължава да отстранява за своя сметка и в разумен срок скритите недостатъци, проявили се в гаранционните срокове.

**(2)** Всички дефекти, възникнали преди края на гаранционните срокове, се установяват с протокол, съставен и подписан от представители на ВЪЗЛОЖИТЕЛЯ.

**(3)** За появилите се в гаранционните срокове дефекти ВЪЗЛОЖИТЕЛЯТ уведомява ИЗПЪЛНИТЕЛЯ, като му изпраща протокола по ал. 2 и му предоставя подходящ срок за поправянето им. В срок до 5 дни след уведомяването, ИЗПЪЛНИТЕЛЯТ, съгласувано с ВЪЗЛОЖИТЕЛЯ, е длъжен да започне работа за отстраняване на дефектите в минималния технологично необходим срок.

**(4)** Ако ИЗПЪЛНИТЕЛЯТ не започне работа по отстраняване на недостатъците в срока по ал. 3, ВЪЗЛОЖИТЕЛЯТ може да претендира от ИЗПЪЛНИТЕЛЯ необходимите разноски за поправянето им, ведно с неустойка в размер на 10 % от стойността им.

**(5)** Гаранционните срокове текат от издаване на разрешение за ползване на обекта и спират да текат за времето от проявление на дефекта до неговото отстраняване.

 **(6)** Гаранционните срокове трябва да са съобразени с посочените такива и определени в Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнените строителни и монтажни работи, съоръжения и строителни обекти и започват да текат от датата на подписване на констативен акт за установяване годността за приемане на строежа-образец 15 по Наредба 3 към ЗУТ.

**X.ГАРАНЦИИ**

**Чл.22 (1)** За обезпечаване изпълнението на настоящия договор ИЗПЪЛНИТЕЛЯТ представя при подписването на последния документ за внесена гаранция за изпълнение на задълженията си по него. Гаранцията се представя, в съответствие с документацията за участие, в една от следните форми:

1.Парична сума в размер, равен на 3 % (три процента) от стойността на договора без ДДС, преведена по следната банкова сметка на Възложителя: ........................................................................

2.Безусловна и неотменима банкова гаранция, издадена в полза на Възложителя (по образец на банката издател), покриваща размер от 3% (три процента) от стойността на договора без ДДС;

3.Застраховка в полза на Възложителя, която обезпечава задълженията на Изпълнителя за изпълнението на договора, с покритие в размер на 3 % (три процента) от стойността на договора без ДДС (по образец на застрахователя).

**(2)** Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя претендираната от него сума в срок до 5 (пет) работни дни от датата на получаване на искането.

**(3)** Валидността на Гаранцията за обезпечаване на изпълнението на договора следва да бъде от датата на подписване на договора до 30 дни след изтичане срока на договора.

**(4)** Възложителят има право да усвои изцяло или част от Гаранцията за обезпечаване на изпълнението на договора при неточно изпълнение на задължения по договора от страна на Изпълнителя. Възложителят има право да усвои такава част от Гаранцията за обезпечаване на изпълнението на договора, която покрива отговорността на Изпълнителя за неизпълнението, включително размера на начислените неустойки. Независимо от посоченото по-горе, в случай на едностранно прекратяване на договора от Възложителя поради виновно неизпълнение на задължения на Изпълнителя по договора, Възложителя има право да усвои целия размер на Гаранцията за обезпечаване на изпълнението на договора като обезщетение за прекратяване на Договора.

**(5)**Разходите по откриването на депозита, банковата гаранция или застраховката са за сметка на ИЗПЪЛНИТЕЛЯ.

**Чл.23 (1)**ВЪЗЛОЖИТЕЛЯТ освобождава гаранцията за изпълнение на договора без да дължи лихви върху сумите по нея, за времето, през което тези суми законно са престояли при него, в срок до 30 /тридесет/ дни след изтичане срока на договора.

**(2)** В случай че гаранцията за изпълнение е представена под формата на парична сума, внесена по сметка на ВЪЗЛОЖИТЕЛЯ, то тя се освобождава след представена писмена молба от изпълнителя на договора, съдържаща актуална банкова сметка.

**(3)**ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

 **(4)**ВЪЗЛОЖИТЕЛЯТ има право да задържи цялата и/или част от гаранцията за изпълнение на договора в случай на неизпълнение на някое от задълженията на ИЗПЪЛНИТЕЛЯ, поети с настоящия договор, доказано по надлежния ред. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.

**ХІ. ОБЕЗЩЕТЕНИЯ. САНКЦИИ И НЕУСТОЙКИ**

 **Чл.24.** При виновна забава за завършване и предаване на изпълнението в сроковете, съгласно договора, респ. двустранно съставените за целта протоколи, ИЗПЪЛНИТЕЛЯТ дължи на ВЪЗЛОЖИТЕЛЯТ неустойка в размер на 0,5% (нула цяло и пет на сто) от стойността на договора, за всеки просрочен ден, но не повече от 20% (двадесет на сто) от неговата стойност.

 **Чл.25.** Неустойките и другите вземания на ВЪЗЛОЖИТЕЛЯ по договора могат да се приспадат (прихващат) от гаранцията за изпълнение и/или от дължимата цена.

 **Чл.26.** В случай, че ВЪЗЛОЖИТЕЛЯТ не изплати дължимото възнаграждение в договорения срок, той дължи на ИЗПЪЛНИТЕЛЯ обезщетение по чл. 86 ЗЗД.

 **Чл.27.** ИЗПЪЛНИТЕЛЯТ заплаща неустойката по чл.24 в срок от 5 (пет) работни дни след получаване на писмено искане за това от ВЪЗЛОЖИТЕЛЯ.

 **Чл.28.** При разваляне на договора от страна на ВЪЗЛОЖИТЕЛЯ по реда и при условията на чл. 87 ЗЗД, същият има право да задържи гаранцията за изпълнение, както и да получи компенсаторна неустойка в размер на 5 000 (пет хиляди) лева.

**Чл.29.** В случаите, в които забавата или другата форма на неизпълнение се дължи на действия или бездействия, за които ВЪЗЛОЖИТЕЛЯТ отговаря, ИЗПЪЛНИТЕЛЯТ не дължи неустойка по чл. 24 и има право да получи възнаграждение за извършената до момента на съответното неизпълнение работа, ако същата е полезна за Възложителя.

**Чл.30.**Плащането на неустойките не лишава изправната страна от правото да претендира обезщетение за претърпени вреди и пропуснати ползи над уговорения размер на неустойката по общия исков ред.

**ХІІ. НЕПРЕОДОЛИМА СИЛА**

 **Чл.31. (1)**Страните се освобождават от отговорност за неизпълнение на задълженията по настоящия договор, ако това се явява последица от появата непреодолима сила.За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Предходната алинея, не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

**(3)** По смисъла на този договор непреодолима сила са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**(4)** Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

**(5)** Страната, изпълнението, на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването й, съответно – за преустановяване въздействието на непреодолимата сила.

**(6)** След отпадане на обстоятелствата от извънреден характер, които се определят като непреодолима сила, страната, която е дала известието по ал. 5, в 3 (три) дневен срок писмено с известие уведомява другата страна за възобновяване на изпълнението на договора.

**(7)** Ако след изтичане на тридневния срок, страната, която е дала известието по ал.5 , не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) дни.

**(8)** Ако и след изтичане на срока, определен в известието по ал. 7, страната, която е дала известието по ал. 5, не възобнови изпълнението на договора, изправната страна има право да прекрати договора и да получи неустойката за неизпълнение на договора.

**(9)** Страната, изпълнението, на чието задължение е възпрепятствано от непреодолимата сила, не може да се позовава на нея, ако не е изпълнила задължението си по ал. 5.

**ХІІІ. ИЗМЕНЕНИЕ, ПРЕКРАТЯВАНЕ И РАЗВАЛЯНЕ НА ДОГОВОРА**

**Чл.32.** Всякакви промени в Договора, включително на приложенията към него, се правят в писмена форма посредством сключване на допълнително споразумение (анекс) при спазване изискванията на ЗОП.

**Чл.33. (1)** Настоящият договор се прекратява с изтичане на срока за изпълнение на предмета на договора или при достигане на стойността по договора, което събитие от двете настъпи по-рано.

**(2)** Договорът може да бъде прекратен:

1. по взаимно съгласие на страните, изразено в писмена форма след уреждане на финансовите взаимоотношения между тях;
2. при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице.
3. При констатирани нередности или конфликт на интереси с изпращане на едностранно писмено предизвестие.

**(3)** ВЪЗЛОЖИТЕЛЯТ може да прекрати договора с 10 (десет)
дневно писмено предизвестие, отправено до ИЗПЪЛНИТЕЛЯ, когато:

1. е налице виновно неизпълнение, както и забавено, частично и/или лошо изпълнение на задълженията от страна на ИЗПЪЛНИТЕЛЯ;

 2. ВЪЗЛОЖИТЕЛЯТ се откаже от последващо изпълнение на възложената услуга, предмет на настоящия договор. В този случай, ВЪЗЛОЖИТЕЛЯТ е длъжен да изплати на ИЗПЪЛНИТЕЛЯ стойността на изработеното по договора до момента на неговото прекратяване.

**(4)** Договорът може да бъде изменян само в случаите, предвидени в
чл. 116 от ЗОП.

 **(5)**ВЪЗЛОЖИТЕЛЯТ може да прекрати договора едностранно и без предизвестие при следните условия:

 1. ако в резултат на обстоятелства, възникнали след сключването му, не е в състояние да изпълни своите задължения;

 2. ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия констатирани от ВЪЗЛОЖИТЕЛЯ или техническия ръководител и отразени в протокол;

3. ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ.

**(6)** Предвид факта, че при откриване на процедурата не е осигурено финансиране, на основание чл. 114 ЗОП, след сключване на договора, всяка от страните може да иска прекратяването му без предизвестие след изтичане на тримесечен срок.

 **Чл.34.** При предсрочно прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените и неизплатени видове работи.

**Чл.35.** Прекратяването на договора не освобождава страните от отговорност и задължението за изплащане на неустойки, когато такива се дължат.

**Чл.36**. Към момента на прекратяване на договора ИЗПЪЛНИТЕЛЯТ се задължава да:

1. Прекрати по-нататъшната работа, с изключение на дейностите свързани с обезопасяване на строителната площадка;

2. Предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил;

3. Предаде всички строително-монтажни работи, изпълнени от него до датата на прекратяването.

**XІV. ДРУГИ УСЛОВИЯ**

**Чл.37.** Страните по настоящия договор ще решат споровете, възникнали относно изпълнението му по взаимно съгласие, изразено в писмена форма, а ако това се окаже невъзможно - по реда на ГПК пред родово компетентния съд в гр. Пловдив.

 **Чл.38.** Нищожността на някоя от клаузите в договора или на допълнително уговорените условия не води до нищожност на друга клауза в договора или на договора като цяло.

 **Чл.39.** Всяка от страните по този договор се задължава да не разпространява информация за другата, станала й известна при или по повод изпълнението на този договор.

 **Чл.40.** За неуредените въпроси в настоящия договор се прилагат разпоредбите на българското законодателство.

 **Чл.41.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени на адрес: по пощата (с обратна разписка) на адреса на съответната страна или предадени чрез куриер, срещу подпис на приемащата страна; на електронна поща, като съобщението, с което се изпращат, се подписва с електронен подпис; по факс. Като дата за получаване се счита датата на завеждане в деловодството на страната или датата на получаването им по факс. Съобщения или уведомления получени след 16:30 часа или получени в неработен ден ще се считат за получени в следващия работен ден.

 **Чл.42.** При промяна на адреса си за кореспонденция **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯ**, в противен случай изпратената кореспонденция на посочения в настоящия договор адрес се счита за валидно връчена.

 **Чл.43.** Този договор влиза в сила от датата на подписването му и се приключва след изпълнението на всички задължения по него.

 **Чл.44.** Адресите за кореспонденция между страните по настоящия договор са както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **…………………………..** | **„……………………” …………….** |
| *Адрес за кореспонденция:* | *Адрес за кореспонденция:* |
| гр. …………… | гр.  |
| ул. ……………….. | ул.  |
| тел.: ………………….. | тел.:  |
| факс: ………………………. | факс:  |
| e-mail: …………………. | e-mail:  |
| *Отговорно лице:*………………………………… | *Отговорно лице:* ......................................................................... |

Настоящият договор се изготви, подписа и подпечата в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.

Неразделна част от настоящия договор са следните приложения от офертата на ИЗПЪЛНИТЕЛЯ:

Техническо предложение за изпълнение на поръчката

Ценово предложение

**ЗА ВЪЗЛОЖИТЕЛ:........................                ЗА ИЗПЪЛНИТЕЛ:.......................**

/проф. д-р ЗАПРЯН КОЗЛУДЖОВ/                            /                                               /

**....................................................**

**/**гл. счет. ПЕНКА МЛАДЕНОВА/